dh-unibe/image-text_koenigsfelden-charters-post-1500 huggingface dataset:
Allen den, ✳ die disen brief sehend, ✳ odˀ hoerend lesen, ✳ nu odˀ har nach, ✳ kùnd
ich, ✳ hˀ Walther, techan von Windische, ✳ das ich dem erberrem man ✳ Petˀ
dem Meyer von Husen ✳ und sinen erben ✳ han fuͤrlùhen den hof ze Husen,
da er uf sizet, ✳ den ich koifte von ✳ her Dietmar von Hagberch, ✳ dˀ e mals
gewesen was dˀ von Kienbgˀ. ✳ von dem selben hof sol man jerlich geben ✳ dem
klostˀ ze Kùngesvelt ✳ nùn mùt roggen, ✳ zvein mùt ✳ kernen, ✳ zvei malter
habern, ✳ zvei svin, dù ein pfunt gelten sun, ✳ hundert eyer, ✳ zvei herbest
huͤnrn, ✳ und ein ✳ vasnacht hùern. ✳ und ze einem offennen ùrkuͤnde der
sache und einer bestetūge ewigir, ✳ so gib ich inen disen brief, bùsigele ✳
mit minem ingesigel. ✳ dir brief ward gegeben ✳ ze Wīdische, do man zalte
von gottes geburt tusenth ✳ drùhundtˀ jar, dar nach in dem drizehenden jare
an sant Gallen tag. ✳ da ze gegen was ✳ Ruͦdolf dˀ Saf̄nwiler, ✳ Walthˀ der Schoͤtˀ,
Ruͦdolf dˀ Scherer, bͦger von Brugga, Ruͦ✳ Meyer von Husen, Chuͤ Steilli,
Heini Tierlin ✳ und andˀ lùten vil. ✳
Königsf. 31
diser br₎ wist
vòm hoff zuͦ
Hùsenn ✳
✳
Staatsarchiv
AARGAU
K
✳ D ✳ 52 ✳